Berchtesgaden
Store norske leksikon,Geografi,Verdens geografi,Europa,Tysklands geografi
Berchtesgaden er en by i delstaten Bayern i det sørlige Tyskland som ligger 20 kilometer sør for Salzburg og 570 meter over havet. Den har 7700 innbyggere (2019).
Berchtesgaden var et sted for saltutvinning fra gammel tid av. I dag er byen en turistattraksjon. Årlig feires saltbergarbeidernes Bergfest i byen. Den fremste attraksjonen er saltgruvene, som besøkes av nesten 500 000 mennesker hvert år. Videre har byen en kurpark.Slottet, med Wittelsbacher Museum, var inntil 1803 et kloster. Det eies fortsatt av den tidligere kongeslekten Wittelsbach, som etter hvert har utstyrt det med rike kunstskatter. Især korsgangen (Kreuszgang) er verdifull.Ved Obersalzberg, 500 meter over byen, lå det tidligere landstedet til Adolf Hitler, Berghof. På fjellet Kehlstein, 1834 meter over havet, ligger Hitlers «ørnerede». Les mer i Store norske leksikon Tysklands geografi